
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ_ Αρ. Φύλλου 1056 

22 Νοεμβρίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αποδέσμευση θαλασσίων περιοχών για υποβρύχια 
δραστηριότητα με αναπνευστικές συσκευές, για εκ¬ 
παιδευτικούς και ψυχαγωγικούς σκοπούς. 

Συμπλήρωση κήρυξης - οριοθέτησης Αρχαιολογικού 

Χώρου Λουσών Επαρχίας Καλαβρύτων. 

Κήρυξη του ενοριακού κοιμητηρίου του Ι.Ν. Μεταμόρ¬ 
φωσης του Σωτήρος στην Τρίπολη, ως μνημείου 

που χρήζει ειδικής κρατικής προστασίας. 

Κατάρτιση εσωτερικού οργανισμού οργάνωσης και λει¬ 
τουργίας του Ληξιαρχείου Αθηνών. 

Καθορισμός αποδέκτη επεξεργασμένων αποβλήτων 

χυμοποιείων... 

Χορήγηση άδειας επαγγέλματος Κοινωνικού Λειτουρ¬ 
γού στην Αγγελική Πιζάνια στο Ν. Δωδ/σου. 

Χορήγηση άδειας επαγγέλματος Κοινωνικού Λειτουρ¬ 
γού στη Δέσποινα Σαραντάρα στο Ν. Δωδ/σου. .. 
Έγκριση και θέση σε ισχύ κανονισμού διοίκησης πολυ¬ 
κατοικίας επί της οδού θενών αρ. 71 στο Ηράκλειο 
Κρήτης . 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αοιθ. ΥΠΠΟ/ΑΡΧ/Α1 /Φ41/5 3873/3041 (1) 

Αποδέσμευση θαλασσίων περιοχών για υποβρύχια δρα¬ 
στηριότητα με αναπνευστικές συσκευές, για εκπαιδευ¬ 
τικούς και ψυχαγωγικούς σκοπούς. 


Ο ΥΠΟΥΡΓΟΣ ΠΟΛΙΤΙΣΜΟΥ 


Έχοντας υπόψη: 

1. Τις διατάξεις του Ν. 1558/85 (ΦΕΚ 137/τ.Α/ 
26 7 87) «Κυβέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.90 (ΦΕΚ 743/τ.Β / 
29.11.90) «Εξαίρεση από τον περιορισμό των τριών υπο- 
γραφών». 

3. Την ΥΠΠΟ/ΓΝΟΣ/1536/10.3.92 (ΦΕΚ 210/τ.Β7 
24.3.92) «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου». 

4. Τις διατάξεις του Κ.Ν. 5351/32 «Περί Αρχαιοτή¬ 


των». 

5. Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου, όπως διατυπώθηκε στην αριθ. 31/ 


10.9.96 πράξη του, αποφασίζουμε: 

I. Εγκρίνεται από πλευράς Αρχαιολογικού Νόμου η 
άσκηση υποβρύχιας δραστηριότητας με αναπνευστικές 
συσκευές για ψυχαγωγικούς ή εκπαιδευτικούς σκοπούς 
στις εξής θαλάσσιες περιοχές: 

ΝΟΜΟΣ ΠΡΕΒΕΖΗΣ: 

α) Δυτικά ακρωτηρίου Κελαδιό πλησίον του όρμου Πάρ- 
γας η θαλάσσια περιοχή που περικλείεται από τα σημεία 
Ζ11, Ζ12, Ζ13, Ζ14, Ζ11 όπου η γραμμή Ζ11 Ζ14 ακο¬ 
λουθεί τη γραμμή αιγιαλού, τα δε Ζ11, Ζ12, Ζ13, Ζ14 
έχουν συντεταγμένες: 


Σημείο 

X 

Ψ 

Ζ11 

-7515 

3360 

Ζ12 

-7505 

3160 

Ζ13 

-7240 

3035 

Ζ14 

-7190 

3110 


που αναφέρονται στο συνημμένο διάγραμμα 1:5.000 της 
ΓΥΣ: ΠΑΡΓΑ 5121/2. 

β) ΝΑ του όρμου Πάργας στη νησίδα Αγ. Νικόλαος η θα¬ 
λάσσια ζώνη 200 μέτρων από την ακτογραμμή της νησίδος 
που φαίνεται στο συνημμένο αντίγραφο αποσπάσματος 
χάρτη 1:50.000 της ΓΥΣ:ΠΑΡΓΑ έκδ. 1971. 

ΝΟΜΟΣ ΑΡΓΟΛΙΔΟΣ: 

Πλησίον της Βαθειάς Λάκκας και δυτικά του ακρ. Κόρα¬ 
κας η θαλάσσια περιοχή που περικλείεται από τα σημεία 
Α1 Α2 Α3 Α4 Α5 Α1 όπου η γραμμή Α5 Α1 ακολουθεί τη 
γραμμή αιγιαλού τα δε Α1, Α2, Α3, Α4, Α5 έχουν συντε¬ 
ταγμένες: 


Σημείο 

X 

Ψ 

Α1 

9450 

11090 

Α2 

9470 

10900 

Α3 

10345 

10930 

Α4 

10630 

10970 

Α5 

10675 

11170 


που αναφέρονται στο συνημμένο διάγραμμα 1:5.000 
της ΓΥΣ: ΣΠΕΤΣΑΙ 7318/4. 

ΝΟΜΟΣ ΖΑΚΥΝΘΟΥ: 

Νήσος Ζάκυνθος: 

α) Βόρεια της νήσου στο Μακρύ Γιαλό και νοτιοδυτικά 
του Μικρού Νησιού έως το ακρωτήρι Κατοστάρι, η θαλάσ¬ 
σια περιοχή που περικλείεται από τα σημεία ΚΙ, Κ2, Κ3, 
Κ4, Κ5, ΚΙ όπου οι γραμμές Κ2 Κ3 (Μικρό Νησί) και Κ5 ΚΙ 
ακολουθούν τη γραμμή αιγιαλού τα δε ΚΙ, Κ2, Κ3, Κ4, Κ5 
έχουν συντεταγμένες: 

Σημείο 

X 

Ψ 

ΚΙ 

-21585 

14705 

Κ2 

-21525 

14935 

Κ3 

-21475 

15000 

Κ4 

-20715 

14585 

Κ5 

-20700 

14445 


που αναφέρονται στο συνημμένο διάγραμμα 1:5.000 
της ΓΥΣ: ΖΑΚΥΝΘΟΣ 6165/1. 

β) Νοτιοδυτικά της νήσου στο ακρ. Αγίου Νικολάου, η 
θαλάσσια περιοχή που περικλείεται από τα σημεία Λ1 Λ2 
Λ3 Λ4 Λ1 όπου η γραμμή Λ4 Λ1 ακολουθεί τη γραμμή αι- 
γιαλού τα δε Λ1, Λ2, Λ3, Λ4 έχουν συντεταγμένες: 


Σημείο 

X 

Ψ 

Λ1 

2180 

-2510 

Λ2 

2210 

-2520 

Λ3 

2125 

-2715 

Λ4 

1865 

-2640 


που αναφέρονται στο συνημμένο διάγραμμα 1:5.000 
της ΓΥΣ: ΖΑΚΥΝΘΟΣ 6177/6. 

γ) Νοτιοδυτικά της νήσου στο ακρ. Γεράκι, η θαλάσσια 
περιοχή που περικλείεται από τα σημεία ΜΙ Μ2 Μ3 Μ4 


Μ5 ΜΙ όπου η γραμμή Μ5 ΜΙ ακολουθεί τη γραμμή αιγια- 

λού τα δε ΜΙ, Μ2, 

Μ3, Μ4, 

Μ5 έχουν συντεταγμένες: 

Σημείο 

X 

Ψ 

ΜΙ 

-1585 

-5950 

Μ2 

-1617 

-6096 

Μ3 

-1905 

-5978 

Μ4 

-2015 

-6720 

Μ5 

-1872 

-5680 


που αναφέρονται στο συνημμένο διάγραμμα 1:5.000 
της ΓΥΣ: ΖΑΚΥΝΘΟΣ 6177/8 και 6187/2. 

δ) Νοτιοδυτικά της νήσου στο ακρ. Μαραθιά, η θαλάσ¬ 
σια περιοχή που περικλείεται από τα σημεία Ν1 Ν2 Ν3 Ν4 
Ν1 όπου η γραμμή Ν4 Ν1 ακολουθεί τη γραμμή αιγιαλού 
τα δε Ν1, Ν2, Ν3, Ν4, έχουν συντεταγμένες: 


Σημείο 

X 

Ψ 

Ν1 

85070 

66530 

Ν2 

85207 

66463 

Ν3 

85675 

66475 

Ν4 

85690 

66560 


που αναφέρονται στο συνημμένο διάγραμμα 1:5.000 
της ΓΥΣ: ΖΑΚΥΝΘΟΣ 6186/5. 

II. ΓΕΝΙΚΕΣ ΔΙΑΤΑΞΕΙΣ ΚΑΙ ΟΡΟΙ: 

Η υποβρύχια δραστηριότητα με αναπνευστικές συ¬ 
σκευές για ψυχαγωγικούς και εκπαιδευτικούς σκοπούς 
στις επιτρεπόμενες θαλάσσιες περιοχές να ασκείται με 
τους εξής όρους και περιορισμούς, όπως αυτοί είχαν περι- 
ληφθεί στην ΥΠΠΟ/ΓΝΟΣ/10033 Υπουργική Απόφαση 
(ΦΕΚ 152/τ.Β/18.3.88): 

α) Η υποβρύχια δραστηριότητα με αναπνευστικές συ¬ 
σκευές επιτρέπεται από την ανατολή έως την δύση του 
ήλιου. 

β) Δεν επιτρέπεται από τους καταδυόμενους η χρήση 
ηχοβολιστικών οργάνων και συσκευών για την αναζήτηση 
και εντόπιση αρχαίων και η χρήση ανιχνευτών στο βυθό 
όπως και η ύπαρξη τέτοιων συσκευών στα σκάφη αναψυ¬ 


χής που χρησιμοποιούν οι καταδυόμενοι (γιώτ, κότερα, 
κρις κραφτ κ.λπ.). 

γ) Οι καταδυόμενοι που τυχόν εντοπίζουν αρχαία στο 
βυθό, δεν επιτρέπεται να προβαίνουν σε ανέλκυση ή με¬ 
τακίνηση ή φωτογράφιση των εν λόγω αρχαίων και οφεί¬ 
λουν σύμφωνα με την κείμενη Νομοθεσία να ειδοποιούν 
αμέσως την Εφορεία Εναλίων Αρχαιοτήτων ή την πλησιέ- 
στερη Εφορεία Αρχαιοτήτων ή την αρμόδια Λιμενική ή 
Αστυνομική Αρχή. 

δ) Στις επιτρεπόμενες θαλάσσιες περιοχές για την 
άσκηση της υποβρύχιας δραστηριότητας με αναπνευστι¬ 
κές συσκευές για εκπαιδευτικούς και ψυχαγωγικούς σκο¬ 
πούς, δεν επιτρέπεται κάθε είδους εργασία στο βυθό, 
επαγγελματικής ή επιστημονικής φύσεως, χωρίς ειδική 
άδεια από το Υπουργείο Πολιτισμού καθώς και από τις αρ¬ 
μόδιες Αρχές. 

ε) Οι καταδυόμενοι οφείλουν να συμμορφώνονται με 
τους παραπάνω όρους και να τηρούν τις διατάξεις του Κ. Ν. 
5351/32 «Περί Αρχαιοτήτων». 

στ) Η υποβρύχια δραστηριότητα για ψυχαγωγικούς και 
εκπαιδευτικούς σκοπούς σε όλες τις επιτρεπόμενες θα¬ 
λάσσιες περιοχές τελεί από πλευράς αρχαιολογικής νομο¬ 
θεσίας υπό την εποπτεία των Διευθύνσεων Αρχαιοτήτων 
και ειδικότερα της Εφορείας Εναλίων Αρχαιοτήτων, οι 
οποίες μπορούν να μην επιτρέπουν τις καταδύσεις σε ευ¬ 
ρύτερα τμήματα των εν λόγω θαλασσίων περιοχών ή σε ει¬ 
δικότερα σημεία όπου ενδεχομένως εντοπιστούν αρ¬ 
χαία. 

ζ) Αρμόδιες Περιφερειακές Υπηρεσίες για την άσκηση 
του απαιτούμενου ελέγχου και για την κατά περίπτωση 
εφαρμογή των διατάξεων του Κ.Ν. 5351 /32 «Περί Αρχαιο¬ 
τήτων» είναι η Εφορεία Εναλίων Αρχαιοτήτων, οι κατά τό¬ 
πους Αρχαιολογικές Εφορείες και οι Λιμενικές και Αστυ¬ 
νομικές Αρχές. 

η) Για την χορήγηση άδειας λειτουργίας Κέντρων Σχο¬ 
λών Καταδύσεων από Ελληνες ή Ξένους στις επιτρεπό¬ 
μενες για υποβρύχια δραστηριότητα με αναπνευστικές 
συσκευές για ψυχαγωγικούς και εκπαιδευτικούς σκοπούς 
θαλάσσιες περιοχές, απαιτείται για κάθε περίπτωση πέρα 
από την άδεια άλλης αρμόδιας αρχής και ειδική άδεια από 
την Εφορεία Εναλίων Αρχαιοτήτων του Υπουργείου Πολι¬ 
τισμού, κατόπιν υποβολής δικαιολογητικών που αναφέρο- 
νται στην αριθ. ΓΝΘΣ/50100/10.12.86 κοινή απόφαση 
για την διατήρηση των δικαιολογητικών που απαιτούνται 
από τις Υπηρεσίες του ΥΠΠΟ(ΦΕΚ 861/τ.Β'), καθώς και 
την Υπουργική απόφαση ΥΠΠΕ/ΑΡΧ/Α1/Φ41/19920/ 
1274/3.5.78. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Οκτωβρίου 1996 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΥΠΠΟ/ΑΡΧ/Α1 /Φ43/49020/2825 (2) 

Συμπλήρωση κήρυξης - οριοθέτησης Αρχαιολογικού Χώ¬ 
ρου Λουσών Επαρχίας Καλαβρύτων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

■ 1. Τις διατάξεις του Ν. 1558/85 (ΦΕΚ 137/τ.Α7 
26.7.85) «Κυβέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.90 (ΦΕΚ 743/τ.Β/ 
29.11.90) «Εξαίρεση από τον περιορισμό των τριών υπο¬ 
γραφών». 

3. Τις διατάξεις του Κ.Ν. 5351/32 «Περί Αρχαιοτή¬ 
των». 

4. Τις διατάξεις του Ν. 1127/81, (ΦΕΚ 32/τ.Α'/81) 
«Περί κυρώσεως της εις Λονδίνον, την 6η Μαΐου 1969 
υπογραφείσης Ευρωπαϊκής Συμβάσεως δια την προστα¬ 
σίαν της αρχαιολογικής κληρονομιάς». 

5. Την ομόφωνη γνωμοδότηση του Τοπικού Συμβουλίου 
Μνημείων Νοτιοδυτικής Ελλάδος, όπως διατυπώθηκε 


στην αριθ. 7/8.10.1996 Συνεδρία του, αποφασίζουμε: 

Συμπληρώνουμε την αριθ. Α/Φ31 /35618/2962/Π.Ε. 
ΦΕΚ 654/τ.Β'/14.5.76 Υ.Α. με την οποία κηρύχθηκαν οι 
αρχαίοι Λουσοί ως αρχαιολογικός χώρος και επαναπροσ- 
δριορίζουμε, λόγω νεωτέρων ανασκαφικών ευρημάτων, 
τα όρια του αρχαιολογικού χώρου για λόγους προστασίας 
της περιοχής των αρχαίων Λουσών που συμπεριλαμβά¬ 
νει: 

α) Την Ακρόπολη στο λόφο Κιουκλάκι πρόβουνο του 
Προφήτη Ηλ'ια (υψόμ. 1.300 μ.), το Ιερό, την πόλη και τις 
διάοπαρτες αρχαιότητες της κοιλάδας που διαρρέεται 
από το ρέμα Μάννα και την κοιλάδα Επάνω Κάμπος. 

(σημνατικοί οικισμοί Λευκής - Σιγουνίου, νεκροτα¬ 
φεία). 

Η παραπάνω περιοχή ορίζεται με τα σημεία 1 -24,1 στο 
συνημμένο τοπογραφικό διάγραμμα (κλ. 1:50.000). 

Οι συντεταγμένες των σημείων είναι οι ακόλουθες: 


ΚΕΝΤΡΟ Φ.Χ. 1:100000 ΚΕΝΤΡΟ Φ.Χ. 1:100000 

ΠΑΤΡΑ - ΝΑΥΠΑΚΤΟΣ ΔΗΜΗΤΣΑΝΑ 

Φ = 38° 15' λ - -1° 451 _φ = 37°45' λ = -1°45' 


ΣΥΝΤΕΤΑΓΜΕΝΕΣ ΟΡΙΩΝ αηεμηςΙ ΠΙΝΑΚΙΔΕΣ 

χ~ | ψ ΜΕΤΑΗΥ 


6249/7 I ΑΙΓΙΟ 





6249/7 


6249/7 


ΑΙΓΙΟ 


ΑΙΓΙΟ 

Φυσικά όρια του αρχαιολογικού χώρου υπάρχουν προς Β. 
(επαρχιακός δρόμος) και προς Δ (πρόποδες του όρους Βε- 
λιά και του όρους Μακρυπλάγι. Αναλυτικότερα τα φυσικά 
όρια ε'ιναι τα εξής: 

1. Προς Βορρά: Τμήμα του Επαρχιακού δρόμου Καλα¬ 
βρύτων - Άνω Λουσών (Σημεία 1 - Ναϋδριο Προφήτη Ηλία 
στη διασταύρωση προς Χιονοδρομικό Κέντρο - 24, 23, 22 
επάνω στο λόφο Πυργωτό. 

2. Προς Δυσμάς: Τμήμα του αγροτικού δρόμου Άνω 
Λουσών - Λιθαρακίων - Λεύκης (σημεία 22, 21, 20) αρ¬ 
χικά, ακολούθως ο αγροτικός δρόμος Κάτω Λουσών - Αγ. 
Γεωργίου από το σημείο διασταύρωσης με τον προηγού¬ 
μενο δρόμο (20) ως τον Αγ. Γεώργιο (σημείο 19), κατόπιν 
η ευθεία που συνδέει τα σημεία 19 και 18 (αγροτικός δρό¬ 
μος προς Αγιάννη), έπειτα τμήμα του τελευταίου δρόμου 
ως τη διασταύρωση με το δρόμο Σιγουνίου - Λεύκης (ση¬ 


μεία: 14, 13, 12, 11, 10, 9, 8, 7, 6) και τμήμα του πέραν 
αυτής (σημεία 6, 5). 

3. Προς Νότον: Η ευθεία που συνδέει το σημείο 5 με την 
κορυφή του όρους Ψηλή Γούβα (σημείο 4). 

4. Προς Ανατολάς: Τεθλασμένη ευθεία που συνδέει αρ¬ 
χικά τις κορυφές των υψωμάτων Γ ούβα (σημεία 4), Αμμο- 
λινίτσα (σημεία 3) και Προφήτης Ηλίας (2) και ακολούθως 
το σημείο 1. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 1996 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

Αριθ. ΥΠΠΟ/ΑΡΧ/Β1/Φ30/50213/1389 (3) 

Κήρυξη του ενοριακού κοιμητηρίου του Ι.Ν. Μεταμόρφω¬ 
σης του Σωτήρος στην Τρίπολη, ως μνημείου που χρή- 

ζει ειδικής κρατικής προστασίας. 

Ο ΥΠΟΥΡΓΟΙ ΠΟΛΙΤΙΣΜΟΥ 

Έχοντας υπόψη: 

1 Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/τ.Β'/28.11.91 και ΦΕΚ 17/τ.Β716.1.92) «Μεταβί¬ 
βαση αρμοδιοτήτων Υπουργού ....», όπως συμπληρώθηκε 
με την Υ.Α. ΥΠΠΟ/ΓΝΟΣ/6630/4.2.1994 (ΦΕΚ 104/ 
Τ.Β716.2.1994). 

2. Τα άρθρα 1 και 5 του Ν. 1469/50 «Περί προστασίας 
ειδικής κατηγορίας οικοδομημάτων και έργων τέχνης με¬ 
ταγενεστέρων του 1850». 

3. Το άρθρο 52 του Κ.Ν. 5351/32 «Περί Αρχαιοτή¬ 
των». 

4. Την ομόφωνη γνωμοδότηση του Τοποκού Συμβου¬ 
λίου Μνημείων Ανατολικής Πελοποννήσου όπως αυτή δια¬ 
τυπώθηκε με την αριθ. 5/3.9.96 Πράξη του, αποφασί¬ 
ζουμε: 

Χαρακτηρίζουμε το ενοριακό κοιμητήριο του Ι.Ν. Μετα¬ 
μόρφωσης του Σωτήρος στην Τρίπολη ως μνημείο που 
χρήζει ειδικής κρατικής προστασίας. 

Πρόκειται για το κύριο κοιμητήριο της Τρίπολης, γνωστό 
από τους προεπανασταστικούς χρόνους, στο οποίο έχουν 
θαφτεί προσωπικότητες στενά συνδεδεμένες με την 
ιστορία του τόπου. Πολλά από τα ταφικά μνημεία είνο' 
έργα διακεκριμένων δημιουργών, ενδεικτικά των τάσεων 
και των ρευμάτων της νεοελληνικής γλυπτικής. 

Μέσα στα όρια του περιβόλου του κοιμητηρίου βρίσκο¬ 
νται ο Ι.Ν. Μεταμόρφωσης του Σωτήρος και παρεκκλήσι 
πρόσφατα αφιερωμένο στον Αγ. Νεκτάριο. Πρόκειται για 
χτίσματα που ανάγονται στο β' μισό του 19ου αι. Ο ναός 
αποτελεί συνδυασμό της τρίκλητης βασιλικής (ισόγειο) και 
σταυροειδούς ναού (στον όροφο), με εξέχουσες τις πλά¬ 
γιες κεραίες του και οκτάπλευρου τρούλλου. 

Το παρεκκλήσι του Αγ. Νεκταρίου αποτελεί ένα μονό- 
χωρο ναό, με ιδιαίτερο μεγάλο τρούλλο, το τέμπλο του 
οποίου είναι ξυλόγλυπτο με επιχρυσωμένα τμήματα και ει- 
κόντες του β' μισού του 19ου αι. 

Η απόφαση αυτή δεν προκαλεί δαπάνη στον Κρατικό 
Προϋπολογισμό. Το παρόν να δημοσιευθεί στην Εφημε¬ 
ρίδα της Κυβερνήσεως. 

Αθήνα, 8 Νοεμβρίου 1996 

Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 

-♦- 

Αριθ. 41486 < 4 > 

Κατάρτιση εσωτερικού οργανισμού οργάνωσης και λει¬ 
τουργίας του Ληξιαρχείου Αθηνών. 

Ο ΠΡΟΪΣΤΑΜΕΝΟΣ 
ΤΗΣ ΠΕΡ/ΚΗΣ ΔΙΟΙΚΗΣΗΣ ΑΘΗΝΩΝ 

Έχοντας υπόψη: 

1. Τις διατάξεις των παρ. 24, 25 και 26 του άρθρου 9 του 
Ν. 2307/95 «Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρχιακή 
Αυτοδιοίκηση και άλλες διατάξεις» σε συνδυασμό με τις 
διατάξεις της παρ. 5 του άρθρου 8 του ίδιου Νόμου. 

2. Την 1177/96 απόφαση της Δημαρχιακής Επιτροπής, 


με την οποία εγκρίθηκε ο εσωτερικός οργανισμός οργά¬ 
νωσης και λειτουργίας του Ληξιαρχείου Αθηνών, αποφασί- 
ζουμε: 

Εγκρίνουμε την 1177/96 απόφαση της Δημαρχιακής 
Επιτροπής του Δήμου Αθηναίων περί καταρτίσεως του 
εσωτερικού οργανισμού οργάνωσης και λειτουργίας του 
Ληξιαρχείου Αθηνών με τον οποίο καθορίζεται η διάρ¬ 
θρωσή του σε οργανική μονάδα, οι αρμοδιότητές του, οι 
οργανικές θέσεις και οι κλάδοι από τους οποίους επιλέγο¬ 
νται οι προϊστάμενοι των οργανικών μονάδων ως εξής: 

Α. ΟΡΓΑΝΩΤΙΚΗ ΔΟΜΗ 

Το Ληξιαρχείο Αθηνών θα αποτελεί «Δ/νση Ληξιαρ¬ 
χείου» με αρμοδιότητα στα γεγονότα που λαμβάνουν χώρα 
στη περιφέρεια του Δήμου Αθηναίων. 

Η Δ/νση αυτή θα αποτελείται από τα παρακάτω τμή¬ 
ματα: 

1. Τμήμα Γεννήσεων. 

2. Τμήμα Γόμων - θανάτων. 

3. Τμήμα Γραμματείας. 

1. Τμήμα Γεννήσεων με αρμοδιότητα στα θέματα που 
αφορούν: 

α) Στην καταχώρηση στα ληξιαρχικά βιβλία των ληξιαρχι¬ 
κών πράξεων που συντάσσονται σύμφωνα με το νόμο και 
οι οποίες έχουν αντικείμενο τη βεβαίωση γέννησης του 
φυσικού προσώπου, στην καταχώρηση διορθώσεων, προ¬ 
σθηκών, σημειώσεων και μεταβολών γενικά στις παρα¬ 
πάνω ληξιαρχικές πράξεις, στην καταχώρηση των οικείων 
πράξεων στο βιβλίο εκθέσεων και στην έκδοση αποσπα¬ 
σμάτων από τις ληξιαρχικές πράξεις που είναι καταχωρη- 
μένες στα ληξιαρχικά βιβλία ή στη χορήγηση αρνητικής βε¬ 
βαίωσης για μη ύπαρξη ληξιαρχικής πράξης γέννησης. 

β) Στην τήρηση και διαφύλαξη των ληξιαρχικών βιβλίων 
γεννήσεων, βιβλίων εκθέσεων και δικαιολογητικών. 

γ) Στην έκδοση αντιγράφων από τα δικαιολογητικά βά¬ 
σει των οποίων συντάχθηκε η ληξιαρχική πράξη. 

2. Τμήμα Γόμων - θανάτων με αρμοδιότητα στα θέματα 

που αφορούν: 

α) Στην καταχώρηση στα ληξιαρχικά βιβλία των ληξιαρχι¬ 
κών πράξεων που συντάσσονται σύμφωνα με τον νόμο και 
οι οποίες έχουν αντικείμενο τη βεβαίωση γάμου ή θανάτου 
του φυσικού προσώπου, στην καταχώρηση διορθώσεων 
προσθηκών και σημειώσεων και μεταβολών γενικά στις 
παραπάνω ληξιαρχικές πράξεις που είναι καταχωρημένες 
στα ληξιαρχικά βιβλία. 

β) Στην χορήγηση βεβαιώσεων ότι συντάχθηκε ληξιαρ¬ 
χική πράξη θανάτου για την έκδοση αδειών ταφής. 

γ) Στην τήρηση και διαφύλαξη των ληξιαρχικών βιβλίων 
γάμων, θανάτων και δικαιολογητικών. 

δ) Στην έκδοση αντιγράφων από τα δικαιολογητικά βά¬ 
σει των οποίων συντάχθηκε η ληξιαρχική πράξη. 

3. Τμήμα Γραμματείας με αρμοδιότητα θεμάτων που 
αφορούν: 

α) Στην διακίνηση της εισερχόμενης αλληλογραφίας, 
β) Στην αντιγραφή, επικύρωση και διεκπεραίωση των 
εξερχομένων εγγράφων. 

γ) Στην οργάνωση, ταξινόμηση και τήρηση του αρχείου 
και στην πρόταση εκκαθάρισης αυτού που κρίνεται άχρη¬ 
στο. 

δ) Στην τήρηση του εμπιστευτικού Πρωτοκόλλου και αρ¬ 
χείου. 

Β. ΟΡΙΣΜΟΣ ΠΡΟΪΣΤΑΜΕΝΩΝ 
Στη Δ/νση Ληξιαρχείου θα προΐσταται υπάλληλος κλά¬ 
δου ΠΕΙ Διοικητικού. 

Στα Τμήματα της Δ/νσης θα προΤσταται υπάλληλος του 
κλάδου ΠΕΙ Διοικητικού ή ΤΕ17 Διοικητικού ή ΔΕΙ Διοι¬ 
κητικού. 

Από τις διατάξεις αυτής της απόφασης δεν προκύπτουν 
δαπάνες, εφ’ όσον δεν πρόκειται για σύσταση νέων θέ¬ 
σεων αλλά για αναδιοργάνωση ήδη υπαρχόντων. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 5 Νοεμβρίου 1996 

Με εντολή Γεν. Γραμ. Περιφέρειας 
Ο Προϊστάμενος της Περ/κής Διοίκησης 
ΔΗΜΗΤΡΙΟΣ Κ. ΠΑΠΑΝΙΚΟΣ 

-♦- 

Αριθ. 56749 (5) 

Καθορισμός αποδέκτη επεξεργασμένων αποβλήτων χυ- 
μοποιείων. 

Ο ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Την Ε1 β/221 /65 Υγειονομική Δ/ξη, όπως τροποποι¬ 
ήθηκε με τις Γ1/1783/71 και Γ4/1305/74 όμοιες. 

2. Το από 30.10.96 Πρακτικό της Επιτροπής διάθεσης 
λυμάτων και βιομηχανικών αποβλήτων σε κάθε φυσικό 
αποδέκτη του Νομού Αργολίδας. 

3. Την από 18.10.96 αίτηση της βιομηχανίας Χυμών 
ΑΣΠΙΣ Α.Ε., την από 22.10.96 αίτηση της βιομηχανίας χυ¬ 
μών ΑΙΓΛΗ Α.Ε. και την από 30.9.96 αίτηση της βιομηχα¬ 
νίας χυμοποίησης ΛΕΡΝΗ ΜΑΤΡΑΓΚΟΣ Α.Β.Ε.Ε. 

4. Τις τοπικές μορφολογικές, εδαφολογικές και γεωργι¬ 
κές συνθήκες που επικρατούν στην περιοχή, αποφασί¬ 
ζουμε: 

Καθορίζουμε ως αποδέκτη των επεξεργασμένων απο¬ 
βλήτων των χυμοποιείων της περιοχής (ΑΣΠΙΣ, ΑΙΓΛΗ, 
ΛΕΡΝΗ) τον ξηροχείμαρο Ίναχο. 

Τα επεξεργασμένα απόβλητα μετά τον βιολογικό καθα¬ 
ρισμό πριν να διαταθούν στον τελικό αποδέκτη θα πρέπει 
να πληρούν τα εξής ποινικά χαρακτηριστικά, αφού προη¬ 
γούμενα έχουν υποστεί πλήρη βιολογικό καθαρισμό και 
όχι αραίωση. 

α) Το ΒΟϋ5 να μην υπερβαίνει τα 40Μ0/Ι.Τ. 

β) Το ΟΟϋ να μη υπερβαίνει τα 120 ΜΟ/Ι_Τ. 

γ) Τα 33 (αιωρούμενα στερεά) να μην υπερβαίνουν τα 
40Μ(3/Ι_Τ. 

δ) Το ΡΗ αυτών από 6,5-8,5, λίπη - έλαια 5 ΜΟ/Ι.Τ, Αμ¬ 
μωνία 10 ΜΘ/Ι.Τ. 

ε) Το διαλελυμένο οξυγόνο τουλάχιστον 5ΜΟ/Ι.Τ. 

στ) Υπολειμματικό χλώριο 0,5 Μ6/Ι.Τ, Νιτρικά 4 ΜΘ/Ι_Τ, 
Νιτρώδη 1 Μ(3/Ι_Τ. 

ζ) Η θερμοκρασία αυτών να μην υπερβαίνει τους 25 β Ο. 

η) Τα απόβλητα θα έχουν υποστεί αποτελεσματική χλω¬ 
ρίωση και να μη περιέχουν τοξικά κατάλοιπα ή παθογόνα 
μικρόβια. 

θ) Να μη περιέχουν ευκρινώς ορατές επιπλέουσες ου¬ 
σίες ή καθιζάνοντα στερεά και να είναι διαυγή και άοσμα. 
Με την επικείμενη λειτουργία της εγκατάστασης του κοι¬ 
νού βιολογικού καθαρισμού Αργους - Ναυπλίου - Ν. Κίου 
τα επεξεργασμένα απόβλητα, θα διατίθενται σ’ αυτόν, 
έχοντας τις προδιαγραφές που έχει θέσει η Δημοτική Επι¬ 
χείρηση Ύδρευσης Αποχέτευσης Άργους. 

Από την εφαρμογή της ανωτέρω απόφασης δεν προκα- 
λείται δαπάνη σε βάρος του Δημοσίου. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ναύπλιο, 12 Νοεμβρίου 1996 
Ο Νομάρχης 

ΔΗΜΗΤΡΗΣ ΣΑΡΑΒΑΚΟΣ 
-♦- 

Αριθ. 3076 (6) 

Χορήγηση άδειας επαγγέλματος Κοινωνικού Λειτουργού 
στην Αγγελική Πιζάνια στο Ν. Δωδ/σου. 

Ο ΝΟΜΑΡΧΗΣ ΔΩΔ/ΣΟΥ 

Με την 2682/22.10.96 απόφαση του Νομάρχη Δωδ/ 
σου, χορηγήθηκε άδεια άσκησης Επαγγέλματος Κοινωνι¬ 
κού Λειτουργού στην Αγγελική Πιζάνια του Δρόσου, κά¬ 
τοικο Καλύμνου Δωδ/σου. 

Ρόδος, 22 Οκτωβρίου 1996 

Με εντολή Νομάρχη 
Ο Διευθυντής Κοιν. Υπηρεσιών 
ΒΑΣ. ΣΟΦΟΣ 

- ♦ - 

Αριθ. 3078 (7) 

Χορήγηση άδειας επαγγέλματος Κοινωνικού Λειτουργού 
στη Δέσποινα Σαραντάρα στο Ν. Δωδ/σου. 

Ο ΝΟΜΑΡΧΗΣ ΔΩΔ/ΣΟΥ 

Με την 2994/22.10.96 απόφαση του Νομάρχη Δωδ/ 
σου, χορηγήθηκε άδεια άσκησης Επαγγέλματος Κοινωνι¬ 
κού Λειτουργού στη Δέσποινα Σαραντάρα του Χρήστου, 
κάτοικο Ρόδου (οδός Δημ. Αναστασιάδη 42). 

Ρόδος, 25 Οκτωβρίου 1996 

Με εντολή Νομάρχη 
Ο Διευθυντής Κοιν. Υπηρεσιών 
ΒΑΣ. ΣΟΦΟΣ 

- ♦ - 

Αριθ. Οικ. 4152 (8) 

Έγκριση και θέση σε ισχύ κανονισμού διοίκησης πολυκα¬ 
τοικίας επί της οδού θενών αρ. 71 στο Ηράκλειο Κρή- 

της. 

Ο ΝΟΜΑΡΧΗΣ ΗΡΑΚΛΕΙΟΥ 

Έχοντας υπόψη: 

1. Τις διατάξεις: 

α) Του Ν. 3200/55 όπως τροποποιήθηκε και συμπλη¬ 
ρώθηκε μεταγενέστερα. 

β) Του Β.Δ/τος 775/64. 

γ) Του Ν. 3741/29. 

δ) Των 1002 και 1117 άρθρων του Αστ. Κώδικα. 

2. Την αριθ. Γ5β/9677/78 προγραμματική απόφαση 
των Υπουργών Κοιν. Υπηρεσιών και Εργασίας. Την αριθ. 
Γ5β/2094/31.5.83 προγραμματική απόφαση για εφαρ¬ 
μογή συμπληρωματικού προγράμματος και την αρ. Γ5β/ 
3942/83 τροποποίηση. 

3. Την αρ. 14/95 Υπουργική απόφαση για τον Οργανι¬ 
σμό της Ν.Α. Ηρακλείου, αποφασίζουμε: 

Εγκρίνουμε και θέτουμε σε ισχύ τον κανονισμό που κα¬ 
ταρτίστηκε, συντήρησης και λειτουργίας της πολυκατοι¬ 
κίας στην οδό θενών 71 στο Ηράκλειο Κρήτης στον οποίο 
περιγράφονται με ακρίβεια τα κτηματολογικά στοιχεία κα- 
θενός παραχωρηθέντος διαμερίσματος και καθορίζονται 

οι περιορισμοί, οι υποχρεώσεις και οι υπόλοιποι όροι που 
αφορούν την ομαλή διαμονή και συμβίωση των οικογε¬ 
νειών που εγκαταστάθηκαν καθώς και την καλή διοίκηση, 
λειτουργία και διαχείριση της πολυκατοικίας ο οποίος έχει 
όπως παρακάτω καθώς και την σύσταση οριζόντιας ιδιο¬ 
κτησίας της παραπάνω πολυκατοικίας. 

ΜΕΡΟΣ ΠΡΩΤΟ 
ΚΕΦΑΛΑΙΟ Α 

1. Περιγραφή 

Η πολυκατοικία βρίσκεται μέσα στο εγκεκριμένο σχέδιο 
πόλεως Ηρακλείου επί της οδού θενών αρ. 71 όπως φαί¬ 
νεται επακριβώς στην υπ’ αρ. 395/91 οικοδ. άδεια που εκ- 
δόθηκε. 

Η πολυκατοικία περιλαμβάνει 7 διαμερίσματα με τις 
αντίστοιχες 7 αποθήκες όπως αυτά φαίνονται με τις ονο¬ 
μασίες των και τα στοιχεία των στον πίνακα που επισυνά¬ 
πτεται. 

2. Στοιχεία χρήσης οικοπεδικού χώρου 

Σαν οικόπεδο κάθε πολυκατοικίας νοείται ο χώρος που 
περικλείεται από τις όψεις της και τον ακάλυπτο χώρο 
όπως φαίνεται στο τοπογραφικό της οικοδ. άδειας. 

3. Περιγραφή της πολυκατοικίας 

Η διάταξη των χώρων της πολυκατοικίας τόσο των δια¬ 
μερισμάτων όσον και των υπογείων αποθηκών, λεβητο¬ 
στασίου, δεξαμενής καυσίμου φαίνεται στα σχέδια της 
οικ. αδείας αποτελούνται δε από: 

α) Κοινόχρηστους και κοινόκτητους χώρους, την Κε¬ 
ντρική είσοδο του κτιρίου με την κλίμακα προσπέλασης, 
το κλιμακοστάσιο που φθάνει μέχρι το δώμα αρχίζοντας 
από το υπόγειο, τα πλατύσκαλα προσπέλασης των διαμε¬ 
ρισμάτων σε κάθε όροφο, την απόληξη του κλιμακοστα¬ 
σίου στο δώμα και το στέγαστρό του και αποθήκη καυσί¬ 
μου υπογείου και λεβητοστάσιο. 

β) Διηρημένες ιδιοκτησίες αποθήκες στο υπόγειο και 
κατοικίες στους υπόλοιπους ορόφους των οποίων τα στοι¬ 
χεία φαίνονται στον επισυναπτόμενο πίνακα. 

4. Η θέση κάθε κατοικίας στο κτίριο φαίνεται στα σχέδια 
των οικοδ. αδειών. 

5. Κοινόχρηστοι χώροι. Κάθε διηρημένη ιδιοκτησία πέ¬ 
ραν από το ιδανικό μερίδιο που έχει στο οικόπεδο (ποσο¬ 
στό συνιδιοκτησίας) πάνω στο οποίο έχει ανεγερθεί, έχει 
και δικαίωμα στον ακάλυπτο χώρο κατά τρόπο που η συνέ¬ 
λευση της πολυκατοικίας θα καθορίσει με πλειοψηφία 
της. 

6. Κοινόχρηστοι και κοινόκτητοιχώροι, πράγματα, εγκα¬ 
ταστάσεις που ανήκουν στους ιδιοκτήτες της πολυκατοι¬ 
κίας. 

Οι χώροι και έργα αδιαιρέτου ιδιοκτησίας και κοινοχρη- 
στίας, οι οποίοι ανήκουν εξαδιαιρέτου σε όλες τις χωρι¬ 
στές ιδιοκτησίες και προορίζονται για κοινή χρήση είναι: 

Ολόκληρο το οικόπεδο σε θέση μέγεθος και σχήμα 
πάνω στο οποίο είναι κτισμένη η οικοδομή μαζί με τον 
ακάλυπτο χώρο, οι θεμελιώσεις, οι κατά όλες τις πλευρές 
εξωτερικοί τοίχοι, ο σκελετός ολόκληρης της οικοδομής 
από οπλισμένο σκυρόδεμα, οι εσωτερικοί μεσότοιχοι που 
χωρίζουν περισσότερες από μία κατοικίες ή χώρους ενός 
ορόφου οι κύριοι είσοδοι καθώς και κάθε τμήμα έργου ή 
εγκατάσταση της οικοδομής που εξυπηρετεί αυτές, τα 
κλιμακοστάσια με τα πλατύσκαλά τους, οι διάδρομοι προ¬ 
σπέλασης των αποθηκών στο υπόγειο, οι διάδρομοι επί¬ 
σκεψης των εγκαταστάσεων ύδρευσης και του λεβητο¬ 
στασίου, οι εγκαταστάσεις ύδρευσης και αποχέτευσης 


καθώς το λεβητοστάσιο και η αποθήκη καυσίμου, οι εγκα¬ 
ταστάσεις αποχετεύσεως μαγειρείων, λουτρών, οι ηλε¬ 
κτρικές εγκαταστάσεις των κοινοχρήστων και κοινοκτή- 
των χώρων που βρίσκονται έξω από τα διαμερίσματα, τα 
εξωτερικά επιχρίσματα, οι διακοσμήσεις η απόληξη του 
κλιμακοστασίου στο δώμα οι καπναγωγοί και αεραγωγοί 
με τις απολήξεις των στο δώμα ολόκληρο το δώμα καθώς 
και το πάνω από το στέγαστρο τμήμα του και όλες οι εξω¬ 
τερικές όψεις της οικοδομής. 

ΚΕΦΑΛΑΙΟ Β 

Πίνακας στοιχείων και ποσοστών διαμερισμάτων επισυ¬ 
νάπτεται. 

ΜΕΡΟΣ ΔΕΥΤΕΡΟ 
ΚΕΦΑΛΑΙΟ Α 

Δικαιώματα, υποχρεώσεις και περιορισμοί ιδιοκτησίας 

1. Κάθε μία από τις διηρημένες ιδιοκτησίες αποτελεί και 
το αντικείμενο ιδιοκτησίας καθενός ο οποίος φέρεται 
κατά το παραχωρητήριο δικαιούχος του οριζομένου σε 
αυτό διαμερίσματος με την αντίστοιχη αποθήκη του. 

Κτήση απαλλοτρίωση και δια οιανδήποτε αιτία μεταβί¬ 
βαση και απώλεια της κυριότητας από κάθε ένα ιδιοκτήτη 
διηρημένης ιδιοκτησίας διέπεται από τους ισχύοντες κα¬ 
νονισμούς δικαίου που περιλαμβάνονται στις διατάξεις 
του Ν. 3741/29, τα άρθρα 1002, 1117 Α.Κ. όπως και τις 
διατάξεις της ισχύουσας νομοθεσίας περί Λαϊκής Κατοι¬ 
κίας. 

Ειδικώτερα 

α) Το δικαίωμα της κυριότητας καθώς και κάθε άλλο 
εμπράγματο δικαίωμα από κάθε διηρημένη ιδιοκτησία 
αφορά κάθε χωριστή και προσδιοριζομένη επακριβώς κα¬ 
τοικία και ενωμένη σε ενιαίο σύνολο μαζί με τα προσαρτή- 
ματά της. 

β) Ο κύριος κάθε διηρημένης ιδιοκτησίας έχει ως προς 
την ιδιότητά του αυτή όλα τα στον αποκλειστικό κύριο φο¬ 
ρέα και κάτοχο ακινήτου εμπράγματα δικαιώματα προσω¬ 
πικά και κάθε άλλης φύσεως και το δικαίωμα της απόλυ¬ 
της και απεριόριστης διάθεσης, απαλλοτρίωσης η κα- 
θοιονδήποτε τρόπον δια πράξεων ζωής ή αιτία θανάτου 
μεταβίβασης της κυριότητος νομής και κατοχής της ιδιο¬ 
κτησίας του, ως και της υποθήκευσής της με τους περιο¬ 
ρισμούς τους αναφερομένους στο εκδιδόμενο παραχωρη¬ 
τήριο και τις διατάξεις της ισχύουσας νομοθεσίας περί 
Λαϊκής Κατοικίας. 

Σε περίπτωση κατά την οποία το δικαίωμα της κυριότη¬ 
τας ή κάθε άλλο εμπράγματο δικαίωμα ανήκει ή περιέρχε¬ 
ται σε περισσότερα του ενός πρόσωπα, αυτά γίνονται συ¬ 
γκύριοι, εξ αδιαιρέτου, απαγορευομένης απολύτως της 
αυτούσιας διανομής ή διαίρεσης της ιδιοκτησίας. 

γ) Κάθε νέος ιδιοκτήτης διηρημένης ιδιοκτησίας που θα 
γίνει κύριος αυτής καθοιονδήποτε νόμιμο τρόπο, παίρνει 
τα δικαιώματά του από τον δικαιοπάροχό του και με κα¬ 
νένα τρόπο δεν μπορεί να έχει δικαιώματα μεγαλύτερα ή 
διαφορετικά των δικαιωμάτων τούτων. 

δ) Ο κύριος διηρημένης ιδιοκτησίας μπορεί να μεταρ¬ 
ρυθμίσει εσωτερικά την ιδιοκτησία του αλλά μόνον ύστερα 
από γνωμάτευση της αρμόδιας Δ/νσης της υπηεσίας οικι¬ 
σμού του ΥΠΕΧΩΔΕ και άδειας της αρμόδιας Κρατικής 
Αρχής και με τον όρο ότι δεν θίγονται καθόλου οι κοινό¬ 
χρηστοι και κοινόκτητοι χώροι και έργα της συνιδιοκτη- 
σίας, οι τοίχοι, η εκ σιδηροπαγούς σκυροδέματος κατα¬ 
σκευή της ιδιοκτησίας του ή όλης της οικοδομής καθώς 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


11207 


και η ασφάλεια, αντοχή και στερεότητα αυτής. 

Απαγορεύεται όμως απόλυτα κάθε μεταρρύθμιση από 
οποιονδήποτε ιδιοκτήτη και μεταβολή η επισκευή εξωτε¬ 
ρικά είτε προς τις οδούς είτε προς τους φωταγωγούς, 
τους διαδρόμους και κλιμακοστάσιο ή άλλους κοινόχρη¬ 
στους και κοινόκτητους χώρους, όπως το να ανοίγει τρύ¬ 
πες, παράθυρα στους τοίχους και γενικά κάθε μεταβολή 
που θίγει τις σωληνώσεις και τους αγωγούς νερού οι 
οποίοι περνούν είτε οριζόντια είτε κατακόρυφα της ιδιο¬ 
κτησίας του. 

Απαγορεύεται επίσης ο χρωματισμός μερικά ή ολικά 
των εξωτερικών τοίχων της διηρημένης ιδιοκτησίας ή η αλ¬ 
λαγή του εξωτερικού χρωματισμού των παραθυροφύλλων, 
παραθύρων πορτών των εξωτερικών διακοσμήσεων και 
γενικά κάθε αλλαγή της εξωτερικής εμφάνισης αυτής χω¬ 
ρίς απόφαση της Γενικής Συνέλευσης που εγκρίνεται από 
την Υπηρεσία οικισμού του ΥΠΕΧΩΔΕ. 

ΚΕΦΑΛΑΙΟ Β 

Δικαιώματα, υποχρεώσεις και περιορισμοί περί την χρή- 
σιν κάθε διηρημένης ιδιοκτησίας 

1) Ο ιδιοκτήτης κάθε διηρημένης ιδιοκτησίας μπορεί να 
χρησιμοποιεί αυτήν όπως επιθυμεί ο ίδιος ή εκείνος που 
εκμισθώνει ή παραχωρεί αυτήν υπό τους περιορισμούς 
που είναι γραμμένοι στο παραχωρητήριος της Νομοθεσίας 
που αναφέρεται στη Λαϊκή κατοικία και σε αυτόν τον κα¬ 
νονισμό. 

2) Απαγορεύεται η εγκατάσταση σε κάθε κατοικία και 
στα παραρτήματα αυτής ευφλέκτων και δύσοσμων υλών 
και αντικειμένων που επηρεάζουν ή θέτουν σε κίνδυνο την 
ασφάλεια, στερεότητα και εμφάνιση της πολυκατοικίας. 

3) Απαγορεύεται η χρησιμοποίηση κάθε διηρημένης 
ιδιοκτησίας ολικά ή μερικά ως δημόσιο ή δημοτικό γρα¬ 
φείο, ιατρείο αφροδισίων και γενικά μεταδοτικών νοσημά¬ 
των, οικοτροφείου, σχολείου, χαρτοπαικτικής λέσχης, χο¬ 
ρευτικού κέντρου, χοροδιδασκαλείου, ωδείου, οίκου ανο¬ 
χής, φροντιστηρίου εκλογικού κέντρου, καταστήματος 
εμπορικού και γενικά κάθε χρήση που παραβλάπτει την 
ησυχία και την ασφάλεια των ενοικούντων, που αντίκειται 
στους νόμους και στις Αστυνομικές διατάξεις. 

Επιτρέπεται η χρησιμοποίηση κάθε διηρημένης ιδιοκτη¬ 
σίας σαν γραφείο ασκήσεως ελευθερίου επαγγέλματος 
ως π.χ. ιατρού, δικηγόρου, αρχιτέκτονος κ.λ.π. αποκλεισ¬ 
μένης πάντως της πληρωμής ή συγκέντρωσης εργατών σε 
αυτήν. 

4) Απαγορεύεται μέσα στις διηρημένες ιδιοκτησίες και 
στα παραρτήματα αυτών καθώς και στους κοινόχρηστους 
χώρους η εγκατάσταση, διατήρηση και παραμονή οιουδή- 
ποτε ζώου και πτηνού (ορνίθων, κονίκλων κλπ.). 

Επιτρέπεται εξαιρετικά η διατήρηση γάτας ή άλλων μι¬ 
κρών κατοικίδιων ζώων ή ωδικών πτηνών και με την προϋ¬ 
πόθεση ότι δεν προξενείται ενόχληση των λοιπών ενοί¬ 
κων. 

5) Απαγορεύεται απολύτως κάθε θόρυβος κατά τις 
ώρες της κοινής ησυχίας καθώς αυτές καθορίζονται από 
τις Αστυνομικές Αρχές. Η μουσική είτε λόγω μελέτης είτε 
λόγω διασκέδασης, επιτρέπεται, εξαιρέσει των ωρών ανά¬ 
παυσης. 

6) Οι συνιδιοκτήτες και εκείνοι που κάνουν χρήση των 
διαμερισμάτων οφείλουν να ανέχονται τις τυχόν ενοχλή¬ 
σεις που μπορεί να έχουν από επιθεώρηση στα διαμερί- 
σματά τους για επισκευή εγκαταστάσεων που αφορούν το 
κτίριο. 

7) Γενικά κάθε ιδιοκτήτης δικαιούται να χρησιμοποιεί 


την ιδιοκτησία του σαν απόλυτος κύριος αυτής με τον όρο 
όμως ότι δεν θα παρεμποδίζει την άσκηση των ιδίων δικαι¬ 
ωμάτων των υπολοίπων ιδιοκτητών, δεν θα παρεμποδίζει 
και δεν θα διαταρράζει την ησυχία αυτών και θα τηρεί 
όλους τους νόμους, που τίθενται με τον κανονισμό αυτό 
και τις Αστυνομικές διατάξεις και υποχρεώσεις. 

8) Σε περίπτωση παράβασης κάποιου όρου του παρό¬ 
ντος κανονισμού από τον μισθωτή ή όποιον κάνει χρήση 
της ιδιοκτησίας με οποιονδήποτε τρόπο ο ιδιοκτήτης υπο- 
χρεούται να επιδιώξει την έξωση ή αποβολή του παραβά¬ 
του χρήστου και την είσπραξη των ποινικών ρητρών. 

9) Σε άρνηση του ιδιοκτήτη ή λόγω του ότι πέρασε εύλο¬ 
γος χρόνος, τα δικαιώματα και τις υποχρεώσεις του ιδιο¬ 
κτήτη που δυστροπεί, ενεργεί δυνάμει του παρόντος ο 
διαχειριστής. 

ΚΕΦΑΛΑΙΟ Γ 

Δικαιώματα και περιορισμοί περί την χρήση των κοινο¬ 
χρήστων χώρων και έργων 

1) Κάθε ιδιοκτήτης διηρημένης ιδιοκτησίας έχει στους 
κοινόχρηστους και κοινόκτητους χώρους στα έργα, μηχα¬ 
νήματα και εγκαταστάσεις της πολυκατοικίας όλα τα δι¬ 
καιώματα που αναφέρονται στον συγκύριο αναλόγως της 
φύσης είδους και προορισμού αυτών. 

2) Οι κοινόχρηστοι χώροι πρέπει να ε'ιναι πάντοτε ελεύ¬ 
θεροι. Απαγορεύεται η χρησιμοποίησή τους παραπάνω 
από τον χρόνο που απαιτείται καθώς και τα παιχνίδια των 
παιδιών. Τα πεζοδρόμια, η είσοδος, οι σκάλες, οι διάδρο¬ 
μοι και γενικά κάθε χώρος κοινής χρήσης πρέπει να είναι 
ελεύθερος σε κάθε χρόνο και απαγορεύεται η κατάληψη 
αυτών από τον συνιδιοκτήτη με τοποθέτηση κιβωτίων κλπ. 
Απαγορεύεται το τίναγμα χαλιών από τα παράθυρα και τις 
σκάλες. Αυτό επιτρέπεται μόνον μέσα στα δωμάτια και 
στην ταράτσα και αυτή θα χρησιμοποιείται με σειρά από 
τους συνιδιοκτήτες. Απαγορεύεται απόλυτα στους ενοί¬ 
κους να πετούν μέσα στους σωλήνες των αποχωρητηρίων 
ή των οχετών ή γενικά μέσα στις αποχετεύσεις, στερεά 
σώματα δηλαδή κομμάτια πιάτων σκουπίδια ή άλλα υπο¬ 
λείμματα που μπορεί να φράξουν τους αγωγούς και να μο¬ 
λύνουν την ατμόσφαιρα ή να παράγουν ατμούς αερίων ευ¬ 
φλέκτων και επικινδύνων. 

3) Απαγορεύεται η τοποθέτηση φωτεινών επιγραφών 
στους εξώστες και στο εξωτερικό της οικοδομής. Επιτρέ¬ 
πεται η τοποθέτηση μικρών επιγραφών στην πόρτα κάθε 
διαμερίσματος που θα δείχνει το επάγγελμα και το όνομα 
του ενοίκου. 

4) Απαγορεύεται η τοποθέτηση λουλουδιών, φυτών και 
γλαστρών στα παράθυρα και τα στηθαία των εξωστών. 
Επιτρέπεται η τοποθέτηση γλαστρών και φυτών μικρού 
μεγέθους και βάρους μέσα στις βεράντες υπό τον όρο ότι 
το πότισμα θα γίνεται κατά τρόπον ώστε να μην βρέχονται 
οι εξώστες και η εξωτερική πρόσοψη. 

ΚΕΦΑΛΑΙΟ Δ 

Κοινά βάρη, δαπάνες της συνιδιοκτησίας και κατανομή 
αυτών 

1) Κάθε κύριος διηρημένης ιδιοκτησίας βαρύνεται αυ¬ 
τοδίκαια λόγω της ιδιότητας αυτής με τα κοινά βάρη και τις 
κοινές δαπάνες, που απορρέουν από την συνιδιοκτησία. 

2. Στις κοινές αυτές δαπάνες και στα κοινά βάρη κάθε 
ιδιοκτήτης συμμετέχει ανάλογα προς το αναγραφόμενο 
στον πιο πάνω πίνακα ποσοστό επί των δαπανών της διη¬ 
ρημένης ιδιοκτησίας, δηλαδή 

α) Στη συντήρηση και την επιδιόρθωση των εξωτερικών 

τοίχων, προσόψεων εγκαταστάσεων ρεύματος, νερού, 
καπναγωγών, υπονόμων. 

β) Στη δαπάνη κατανάλωσης ηλεκτρικού για τον φωτι¬ 
σμό της εισόδου, κλιμακοστασίου διαδρόμων και γενικά 
κάθε κοινόχρηστου χώρου. 

γ) Στη δαπάνη για την προμήθεια των αναγκαίων σκευών 
και υλικών για την χρήση, συντήρηση και καθαριότητα του 
κτιρίου και των κοινοχρήστων χώρων και έργων και κάθε 
δαπάνη που απορρέει από τα κοινόχρηστα και κοινόκτητα 
της πολυκατοικίας. 

Η δαπάνη συντήρησης και επισκευής κάθε βλάβης ή ζη¬ 
μίας προς εξυπηρέτηση διηρημένης ιδιοκτησίας (που βρί¬ 
σκεται εντός αυτής) βαρύνει εξολοκλήρου τον ιδιοκτήτη 
της ιδιοκτησίας αυτής εφόσον η βλάβη δεν οφείλεται στην 
όλη εγκατάσταση. 

ΚΕΦΑΛΑΙΟ Ε 
Ασφάλιση 

1) Η ασφάλιση των κοινοκτήτων της πολυκατοικίας κατά 
των κινδύνων φωτιάς είναι υποχρεωτική εφόσον αποφασί¬ 
σει τούτο η Γενική Συνέλευση των συνιδιοκτητών με 
πλειοψηφία 70% των ψήφων. 

Σε τέτοια περίπτωση η ασφάλιση πρέπει να γίνεται κάθε 
χρόνο. Το ποσόν της ασφάλισης πρέπει να είναι ίσον προς 
την πραγματική αξία του ασφαλισμένου κοινοκτήτου. την 
ασφάλεια συνάπτει ο διαχειριστής ο οποίος δικαιούται να 
πάρει την αναλογία των ασφαλίστρων από τους υπόλοι¬ 
πους συνιδιοκτήτες, η αναλογία συμμετοχής από τον κάθε 
ένα στην δαπάνη αυτή είναι ίση με το ποσοστό συνιδιοκτη- 
σίας του. 

2) Σε περίπτωση βλάβης ή ολικής καταστροφής από 
φωτιά των κοινοιχρήστων χώρων, εγκαταστάσεων και έρ¬ 
γων, κάθε ποσόν που καταβάλλεται από την Ασφαλιστική 
Εταιρεία ανήκει από κοινού και εξ αδιαιρέτου σε όλους 
τους συνιδιοκτήτες. Το ποσόν εισπράτει ο Διαχειριστής 
από την Ασφ. Εταιρεία ο οποίος μετά από γνωμάτευση του 
Πολεοδομικού γραφείου ενεργεί την επισκευή και αποδί¬ 
δει μετά το τέλος των εργασιών λογοδοσία στην συνέ¬ 
λευση των ιδιοκτητών. 

3) Σε περίπτωση μερικής ή ολικής καταστροφής από 
φωτιά μιας ή περισσοτέρων διηρημένων ιδιοκτησιών οι 
ιδιοκτήτες αυτών, εφόσον τις έχουν ασφαλίσει, υποχρε- 
ούνται να δαπανήσουν ολόκληρο το ποσόν που θα εισπρά- 
ξουν από την Ασφ. Εταιρεία για την επανόρθωση της ζη¬ 
μίας της ιδιοκτησίας των. 

Κατά προτίμηση στην αποκατάσταση και επισκευή των 
ζημιών έχουν οικ. ζημιές που σχετίζονται με την εξώθυρα 
της διηρημένης ιδιοκτησίας και τα εξωτερικά κουφώματα 
και αυτές οι επισκευές πρέπει να προηγούνται πάσης άλ- 

^4) Σε περίπτωση καταστροφής όχι από φωτιά αλλά από 
άλλη αιτία της οποίας το ποσόν υπερβαίνει τα τρία τέταρτα 
3/4 της αξίας της όλης οικοδομής η συνιδιοκτησία παύει 
ί. να υπάρχει κατά ορόφους, σύμφωνα με το άρθρο 9 του Ν. 
3741/29. 

ΚΕΦΑΛΑΙΟ ΣΤ 

Διοίκηση και διαχείριση της πολυκατοικίας 

1) Στη διοίκηση και διαχείριση της πολυκατοικίας ασκεί 
κυριαρχικά δικαιώματα η γενική Συνέλευση των συνιδιο¬ 
κτητών. Στη συνέλευση αυτοδίκαια δικαιούται να συμμε¬ 
τέχει κάθε συνιδιοκτήτης είτε αυτοπροσώπως είτε με ει¬ 
δικό πληρεξούσιο. Ο όλος αριθμός των ψήφων είναι 1.000 
(χίλιοι) και κάθε συνιδιοκτήτης έχει τόσους ψήφους όσοι 


αναφέρονται στον σχετικό πίνακα στο Κεφ. Β του Α μέ¬ 
ρους του παρόντος. Ο διαχειριστής βοηθούμενος από ένα 
βοηθό είναι υπεύθυνος έναντι της γενικής Συνελεύσεως 
και αποδίδει σε αυτή λογαριασμό στο τέλος κάθε χρόνου 
διαχείρισής του. Σε περίπτωση απουσίας του ή κωλύμμα- 
τος άσκησης του λειτουργήματός του, ο διαχειριστής ανα- 
πληρούται από τον βοηθό του. 

2) Η τακτική Γ ενική Συνέλευση των ιδιοκτητών συνέρχε¬ 
ται σε συνεδρίαση τουλάχιστον μία φορά το χρόνο και τον 
μήνα Νοέμβριο ύστερα από πρόσκληση του διαχειριστή. Η 
κοινοποίηση αυτή προς τους ιδιοκτήτες πρέπει να γίνεται 
τουλάχιστο 5 (πέντε) ημέρες προ της συνεδρίασης. Στην 
πρόσκληση αυτή πρέπει να ορίζεται ο τόπος η ημέρα και η 
ώρα της Συνέλευσης όπως και ημέρα και ώρα της στον ίδιο 
τόπο επεναληπτικής Συνέλευσης σε περίπτωση ματαίω¬ 
σης της πρώτης λόγω έλλειψης απαρτίας η συγκέντρωσης 
επαρκούς αριθμού ψήφων, όπου απαιτείται εξαιρετική 
πλειοψηφία για την λήψη απόφασης. Σε περίπτωση αμέ¬ 
λειας του Διαχειριστή την Γ ενική Συνέλευση μπορεί να κα- 
λέσει ο κάθε ιδιοκτήτης. 

3) Η Γενική Συνέλευση συνεδριάζει και αποφασίζει 
έγκυρα όταν παρίστανται και εκπροσωπούνται σε αυτή 
επτακόσια πενήντα χιλιοστά των ψήφων (750/1000) δη¬ 
λαδή 750 ψήφοι. Εάν δεν γίνει απαρτία κατά την πρώτη 
συνεδρίαση, η Συνέλευση συνέρχεται σε επαναληπτική 
συνεδρίαση αυτοδίκαια μετά 15 ημέρες, οπότε αυτή απο¬ 
φασίζει έγκυρα εάν παρίστανται 250 ψήφοι, εκτός των 
περιπτώσεων κατά τις οποίες ο νόμος ή ο κανονισμός αυ¬ 
τός απαιτεί εξαιρετική απαρτία. 

4) Έκτακτη γενική Συνέλευση συγκαλείται οποτεδή¬ 
ποτε ή με πρόσκληση του Διαχειριστού ή με πρόσκληση 
ιδιοκτητών που εκπροσωπούν τουλάχιστον το ένα τέταρτο 
του όλου αριθμού των ψήφων δηλ. 250 ψήφων. Και ο μεν 
πρώτος συγκαλεί αυτήν για να αποφασίσει επί ωρισμένων 
θεμάτων που τίθενται στην Γενική Συνέλευση με πρό¬ 
σκληση, οι δε ιδιοκτήτες για να αποφασίσει αυτή για την 
παύση του Διαχειριστή. 

5) Οι αποφάσεις των Γενικών Συνελεύσεων λαμβάνο- 
νται με πλειοψηφία των ψήφων εκτός εάν ο νόμος ορίζει ή 
ο κανονισμός αυτός απαιτεί εξαιρετική πλειοψηφία για 
την λήψη απόφασης. Σε αυτές δεν δικαιούνται ψήφους 
εκείνοι που δεν έχουν εκπληρώσει τις οικονομικές τους 
υποχρεώσεις προς τον διαχειριστή. 

6) Οι αποφάσεις των Γενικών Συνελεύσεων εφόσον 
λαμβάνονται σύμφωνα με τον νόμο και τον παρόντα κανο¬ 
νισμό είναι έγκυροι και υποχρεώνουν όλους τους συνιδιο¬ 
κτήτες. 

7) Η Γενική Συνέλευση αποφασίζει για κάθε θέμα που 
αφορά την συντήρηση και επισκευή των κοινοχρήστων έρ¬ 
γων και προβλέπεται από τον νόμο ή τον κανονισμό. 

8) Η τακτική γενική Συνέλευση εάν συγκλήθηκε για τον 
σκοπό αυτό εκλέγει τον διαχειριστή της πολυκατοικίας και 
τον βοηθό αυτού. Αυτοί υποχρεωτικά πρέπει να είναι από 
τους συνιδιοκτήτες, η θητεία του διαχειριστή και του βοη¬ 
θού του ορίζεται για δύο χρόνια. 

9) Ο διαχειριστής ως εντολοδόχος του συνόλου των 
ιδιοκτητών, ενεργεί τις τρέχουσες επισκευές των κοινο¬ 
χρήστων και πληρώνει τις κοινές δαπάνες από τα κατα¬ 
βαλλόμενα σε αυτόν χρήματα από τους υπόχρεους ιδιο¬ 
κτήτες, οι οποίοι υποχρεούνται μόλις πάρουν την σχετική 
πρόσκληση προς καταβολή να καταβάλουν τα χρήματα 
στον διαχειριστή χωρίς αναβολή διαφορετικά θα έχει την 
ευθύνη να αποζημιώσει τους λοιπούς ιδιοκτήτες για τυχόν 

ζημιές τους. Προς αντιμετώπιση των τρεχουσών ή εκτά¬ 
κτων δαπανών η γενική Συνέλευση ορίζει σαν πάγια προ¬ 
καταβολή ποσόν το οποίον υποχρεούνται οι συνιδιοκτήτες 
να καταβάλλουν στο διαχειριστή για την κάλυψη των ανα¬ 
γκών που παρουσιάζονται με απόδοση λογαριασμού και το 
οποίο ποσόν ανανεώνεται συνεχώς στα χέρια του διαχειρι¬ 
στή αφού οι συνιδιοκτήτες υποχρεούνται να καταβάλλουν 
ανελλιπώς τους μηνιαίους λογαριασμούς των. Ο διαχειρι¬ 
στής είναι υπεύθυνος για κάθε ζημία που τυχόν θα προκύ- 
ψει στους συνιδιοκτήτες από υπαιτιότητά του και λογοδο¬ 
τεί στην Γεν. Συνέλευση των συνιδιοκτητών. Για κάθε δα¬ 
πάνη που ξεπερνά τις 40.000 δρχ. απαιτείται αιτιολογη¬ 
μένη γνωμάτευση ενός μηχανικού και πρακτικό έγκρισης 
υπογραφόμενο από τον διαχειριστή και τον βοηθό του. 
Εάν το ποσόν υπερβαίνει τις 100.000 δρχ. εκτός από την 
περίπτωση κατά την οποία η μη εκτέλεση της επισκευής 
θέτει θέμα ασφαλείας του κτιρίου, μερικής ή ολικής, η 
έγκριση παρέχεται από την Γ εν. Συνέλευση που συγκαλεί- 
ται έκτακτα. Ο διαχειριστής παίρνει όλα τα μέτρα που 
απαιτούνται για την διατήρηση άψογης κατάστασης καθα¬ 
ριότητας των χώρων γύρω από την πολυκατοικία της εισό¬ 
δου καθώς και όλων των κοινοχρήστων χώρων. Προς τον 
σκοπό αυτό μπορεί να προσλαμβάνει πρόσωπα κατά προ¬ 
τίμηση διαμένοντα μέσα στην πολυκατοικία με μηνιαία 
αποζημίωση. 

10. Κάθε συνιδιοκτήτης ή μισθωτής που κάνει χρήση 
του διαμερίσματος υποχρεούται στον διακανονισμό των 
κοινοχρήστων δαπανών που κοινοποιείται σε αυτόν κατά 
μήνα από τον διαχειριστή, μέσα σε οκτώ ημέρες. Σε περί¬ 
πτωση κατά την οποία η πληρωμή του λογαριασμού καθυ¬ 
στερήσει πάνω από 15 ημέρες υποχρεούται στην κατα¬ 
βολή σαν ποινική ρήτρα πρόσθετου ποσού ίσου προς το 
1/2 του οφειλομένου. Σε περίπτωση καθυστέρησης πέ¬ 
ραν των 60 ημερών ο διαχειριστής σαν πληρεξούσιος όλων 
των συνιδιοκτητών υποχρεούται να επιδιώξει δια δικαστι¬ 
κής οδού τον πειθαναγκασμό εκείνου που δεν πληρώνει 
τον λογαριασμό, την ποινική ρήτρα και τις λοιπές δικαστι¬ 
κές δαπάνες. 

ΚΕΦΑΛΑΙΟ Ζ 
Χρήση ταράτσας 

Η χρήση της ταράτσας της πολυκατοικίας είναι κοινή για 
όλους τους συνιδιοκτήτες αποκλειστικά και μόνον για το 
στέγνωμα των ρούχων και το τίναγμα των χαλιών και απο¬ 
κλείεται κάθε άλλη χρήση αυτής. Η σειρά χρήσης της τα¬ 
ράτσας από τους συνιδιοκτήτες καθορίζεται ύστερα από 
απόφαση της Γ εν. Συνέλευσης. Φωτεινές επιγραφές στην 
ταράτσα επιτρέπονται ύστερα από απόφαση της Γεν. Συ¬ 
νέλευσης και προς σκοπόν ενίσχυσης του κοινού ταμείου 
των συνιδιοκτητών. Η χρήση της ταράτσας για το άπλωμα 
ρούχων και το τίναγμα των χαλιών επιτρέπεται κάθε μέρα 
από της 8ης π.μ. μέχρι και της 2ας μ.μ και από της 6ης μέ¬ 
χρι της 9ης μεταμεσημβρινής, απαγορευομένης απόλυτα 
της χρήσης κατά τις υπόλοιπες ώρες της ημέρας ή νύκτας. 

ΚΕΦΑΛΑΙΟ Ζ 
Γ ενικές διατάξεις 

1. Όλοι οι περιορισμοί της κυριότητας που αναφέρονται 
στον κανονισμό αυτό έχουν σύμφωνα με το άρθρο 13 του 
Ν. 1337/29 χαρακτήρα δουλείας. 

2. Η υπογραφή από οποιονδήποτε αγοραστή κάθε πρά¬ 
ξης, με την οποία γίνεται κύριος διαμερίσματος, υπό τις 


προϋποθέσεις και περιορισμούς πάντοτε της νομοθεσίας 
περί Λαϊκής Κατοικίας, προϋποθέτει την πλήρη γνώση αυ¬ 
τού και την χωρίς επιφύλαξη αποδοχή και απόλυτη 
έγκριση του κανονισμού αυτού, υποχρεούντος όλους τους 
καθολικούς και τους ειδικούς διαδόχους των συνιδιοκτη¬ 
τών. 

3. Αν ο ιδιοκτήτης διηρημένης ιδιοκτησίας παραχωρήσει 
επί της ιδιοκτησίας του ωρισμένα δικαιώματα που επιτρέ¬ 
πονται από την νομοθεσία περί Λαϊκής Κατοικίας και τον 
κανονισμό αυτό είτε με μίσθωση ή με παραχώρηση της 
χρήσης ή με οποιοδήποτε άλλο νόμιμο τρόπο, πρέπει να 
υποχρεώνει τον τρίτο τούτο στην τήρηση όλων των διατά¬ 
ξεων του κανονισμού αυτού, ευθύνεται όμως πάντοτε 
προσωπικά ο ιδιοκτήτης για κάθε πράξη ή παράλειψη 
εκείνου προς τον οποίο γίνεται η παραχώρηση. Οι συνιδιο¬ 
κτήτες έχουν ίδιο δικαίωμα να απαιτήσουν απευθείας από 
εκείνον προς τον οποίον γίνεται η μεταβίβαση, την τήρηση 
των διατάξεων του κανονισμού αυτού και την επανόρθωση 
κάθε ζημίας. 

4. Κάθε διαφορά ή διένεξη μεταξύ των συνιδιοκτητών 
ως προς τα δικαιώματα και τις υποχρεώσεις και γενικά 
κάθε διαφορά μεταξύ οποιωνδήποτε προσώπων γύρω από 
την ερμηνεία και την εφαρμογή του κανονισμού αυτού και 
των συμφωνιών που έγιναν σύμφωνα με αυτόν, λύνεται 
σύμφωνα με το άρθρο 11 του Ν. 3741/26. 

5. Σε περίπτωση αθέτησης των ανωτέρω (μέρος Β κεφ. 
Β) περιλαμβανομένων ανεξάρτητα της υποχρέωσης της 
αμέσου διακοπής της αντίθετα με τον κανονισμό χρήσης, 
επέρχονται και οι εξής συνέπειες. Εάν ο συνιδιοκτήτης ή 
εκείνος που παίρνει από αυτόν μισθωτικά ή άλλα δικαιώ¬ 
ματα χρησιμοποιήσει την ιδιοκτησία κατά παράβαση των 
ανωτέρω υποχρεούται να καταβάλει στους συνιδιοκτήτες 
μέσω του διαχειριστού ποινική ρήτρα 7.000 δρχ. ημερη- 
σίως. Σε περίπτωση συνέχισης της παράβασης αυτής την 
30ην ημέρα η ποινική ρήτρα διπλασιάζεται ανεξάρτητα 
από τις υπόλοιπες συνέπειες επιφυλασσομένου του δικαι¬ 
ώματος της λήψης προσωρινών μέτρων δια του Ειρηνοδι¬ 
κείου. 

6. Κάθε πράξη αντίθετη με τον παρόντα κανονισμό είναι 
άκυρη. 

7. Κάθε τροποποίηση του παρόντος γίνεται με από¬ 
φαση του Νομάρχη Ηρακλείου που δημοσιεύεται στην 
Εφημερίδα της Κυβερνήσεως και μεταγράφεται στο περι¬ 
θώριο των αρχικών παραχωρητηρίων, μετά από γνώμη της 
Γενικής Συνέλευσης της πολυκατοικίας, λαμβανομένης 
με πλειοψηφία των ψήφων. 

8. Γ ια το διάστημα από την έναρξη της οίκησης μέχρι 
τον ΔΕΚ 1996, τον διαχειριστή της πολυκατοικίας και τον 
βοηθό του ορίζει ο προϊστάμενος της Δ/νσης Κοιν. Πρό¬ 
νοιας, Ηρακλείου. 

9. Κάθε παραχωρητήριο που θα εκδοθεί, με το οποίο θα 
μεταβιβάζεται η κυριότητα διαμερίσματος της πολυκατοι¬ 
κίας, πρέπει να παραπέμπει ρητά στην παρούσα από¬ 
φαση, η οποία αποτελεί αναπόσπαστο συμπλήρωμα αυ¬ 
τού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 6 Νοεμβρίου 1996 

Ο Νομάρχης κ.α.α. 

Ο Αναπληρωτής Νομάρχη 
ΜΙΛΤΙΑΔΗΣ Ν. ΦΑΡΣΑΡΗΣ 

ΡΟΝ1ΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΒ * ΡΑΧ 52 34 312] 


ΠΛΗ ΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤ ΩΝ- 

-ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 _ΠΩΛΗΣΗΣ Φ.Ε.Κ.— - 

Πληροφορίες δημοσιευμάτων Α.Ε. - Ε.Π.Ε. 5225761 21 γχ 541 00 (03 ή 423956 

Πληροφορίες δημοσιευμάτων λ 01 πών Φ.Ε.Κ. 5225713 ΠΕΙΡΑΙΑΣ^ ^ ^ ^ 4^07 

5239762 ΠΑΤΡΑ (061)271249 

Πώληση Φ.Ε.Κ. ~48141 Κορίνθου 327 Τ.Κ 262 23 224581 

Φωτοαντίγραφα παλα,ωνΦ.Ε.Κ. ^248188 ΙΩΑΝΝΙΝΑ 

Βιβλιοθηκηπ αίων ' _ »ρ ΕΠΕ 5248785 Διοικητήριο Τ.Κ. 454 44 (0651)21901 

Οδηγίες για δημοσιεύματα Α.Ε. - Ε.Π.Ε. 52487 ΚΟΜΟΤΗΝΗ (0531)22637 

αΓο^οΙήΦ.Ϊκ 0 ί^ρωμή μέσωΔ.Ο.Υ. 5248320 Δημοκρατίας 1 Τ.Κ. 69100 26522 


ΕΦΗΜΕΡίΙίΤτΗΣ^ΕΡΝΗΣΕΩΣ - Από^ΐβ 1 σ^^ες^αιάνω προσαύξηση 100 δρχ. ανά βσέλιδο ή μέρους αυτούς 


5225761 

5230841 

5225713 

5249547 

5239762 

5248141 

5248188 

5248785 

5248320 


ΘΕΣΣΑΛΟΝΙΚΗ 
25ης Μαρτίου 21 Τ.Κ. 541 00 
ΠΕΙΡΑΙΑΣ 

Νικήτα 6-8 Τ.Κ. 185 31 
ΠΑΤΡΑ 

Κορίνθου 327 Τ.Κ. 262 23 
ΙΩΑΝΝΙΝΑ 

Διοικητήριο Τ.Κ. 454 44 
ΚΟΜΟΤΗΝΗ 

Δημοκρατίας 1 Τ.Κ. 691 00 


(031)423956 

4136402 

4171307 

(061)271249 

224581 

(0651)21901 

(0531)22637 

26522 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Κ.Α.Ε. Προϋπολογισμού 
_2531__ 

- --——-ΟΠ- 30 000 δρχ. 1 -' ν ·' ν ω ΡΛ· 

Α'(Νόμοι, Π.Δ., Συμβάσεις κ.τλ.) 50 000 » 2.500 " 

Β'(Υπουργικές αποφάσεις κ τλ.) 10 ' 000 _ 500 . 

Γ (Διορισμοί, απολύσεις κ.τλ. Δημ. Υπάλληλων) ^ 2.500 » 

Δ'(Απαλλοτριώσεις, πολεοδομία κτλ.) 25 000 » 1.250 » 

Αναπτυξιακών Πράξεων (Τ.Α.Π.Σ.) ιη ηοπ » 500 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) ^.υυυ ^ _ 

Παράρτημα (Πίνακες επιτυχόντων διαγωνισμών) ^ “ 500 . 

Δελτίο Βιομηχανικής Ιδιοκτησίας (Δ.Ε.Β.1.) · ^ 150 , 

Ανώτατου Ειδικού Δικαστηρίου (Α.Ε.Δ.) 150 000 » 7.500 

Ανωνύμων Εταιρειών 4 Ε.Π.Ε. 10 000 - 500 _ 

Προκη ρύξεων Α.Σ.Ε.Π. _ -I-■---- - 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. ___ 12 °·° 00 * ___ 6 ' 0 °° - 

. Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή κ ι 
σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπραττεται στην Αθήνα απο το Ταμείο 

ΠΕΤ(Καποδιστρίου 34 - Αθήνα) και στις άλλες πόλεις από τα Δημοσία Ταμεία. _ 

* Οι συνδρομητές του εξωτερικού μπορούν να στέλνουντο ποσό του ΤΑΠΕΤ μαζί με το ποσο της ΤΑΠΡΤ 

* Οι Δήμοι κΓι οι Κοινότητες πληρώνουν το μισό χρηματικό ποσό της συνδ ρομής και ολόκληρο το ποσο υπερ του Τ _ 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ι ιουχρ ν 

εγγράφονται συνδρομητές για μικρότερο χρονικό διάστημά. 

* Η εγγραφή ή ανανέωση της συνδρομής πραγματοποιείται το αργότερα μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτα.__ — 


Κ.Α.Ε. εσόδου υπέρ 
ΤΑΠΕΤ 3512 

1.500 δρχ. 

2.500 » 

500 - 

2.500 » 

1.250 » 

500 » 

250 » 

500 - 

150 » 

7.500 - 

500 » 


Οι υπηρεσίες κοινού λειτουργούν καθημερινά από 08.00 έως 13-30_ — 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








